CELEX: 62015TN0515
Language: da
Date: 2015-09-01 00:00:00
Title: Sag T-515/15: Sag anlagt den 1. september 2015 — Almaz-Antey mod Rådet

9.11.2015   
            
            
               DA
            
            
               Den Europæiske Unions Tidende
            
            
               C 371/33
            
         Sag anlagt den 1. september 2015 — Almaz-Antey mod Rådet
   (Sag T-515/15)
   (2015/C 371/34)
   Processprog: engelsk
   
      Parter
   
   
      Sagsøger: OAO Concern PVO Almaz-Antey (Moskva, Rusland) (ved advokaterne C. Stumpf og A. Haak)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse (FUSP) 2015/971 af 22. juni 2015 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 157, s. 50), annulleres, for så vidt som den vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1.
            
            
               Første anbringende om, at Rådets afgørelse tilsidesætter proportionalitetsprincippet.
            
         
               2.
            
            
               Andet anbringende om, at Rådet uden begrundelse og uforholdsmæssigt har tilsidesat sagsøgerens grundlæggende rettigheder, navnlig retten til et forsvar og retten til effektiv domstolsbeskyttelse.
            
         
               3.
            
            
               Tredje anbringende om, at Rådet ikke har givet en behørig eller tilstrækkelig begrundelse for at opføre sagsøgeren på listen over personer, enheder og organer, der er omfattet af de restriktive foranstaltninger på baggrund af Ruslands handlinger, der destabiliserer situationen i Ukraine.
            
         
               4.
            
            
               Fjerde anbringende om, at Rådet ikke har ført bevis for, at sagsøgeren er involveret i destabiliseringen af Ukraine eller har nogen indflydelse hvad angår den vellykkede gennemførelse af Minskaftalerne.
            
         
               5.
            
            
               Femte anbringende om, at Rådet har begået en åbenbar fejl ved at anse nogen af kriterierne for opførelse på listen i den anfægtede afgørelse for at være opfyldt for så vidt angår sagsøgeren.
            
         
               6.
            
            
               Sjette anbringende om, at Rådets forordning (EU) nr. 833/2014 som følge af annullationen af Rådets afgørelse (FUSP) 2015/971 mangler tilstrækkeligt retsgrundlag, hvilket betyder, at opførelsen af sagsøgeren på listen i Rådets forordning (EU) nr. 833/2014 i medfør af Rådets gennemførelsesforordning (EU) nr. 826/2014 ikke længere vil have nogen virkning.